section_heading: Profesor, dirigent i zborovođa
paragraph_text: U studentskim danima vodio je više crkvenih pjevačkih zborova. Do 1931. bio dirigent Hrvatskog katoličkog društva "Branimir", s kojim je mnogo nastupao po zagrebačkim crkvama. Šram se zalagao za nove orgulje u župnoj crkvi sv. Marije u Zagrebu, što je i učinjeno te su orgulje i izgrađene. Od 1931. zaposlio se kao profesor glazbe u Državnoj realnoj gimnaziji u Srijemskoj Mitrovici. U vrlo malo vremena stvorio je i uvježbao Društveni zbor svete Cecilije. Uz to je dirigent i zborovođa u hrvatskim pjevačkim društvima "Nada", "Tomislav" i u "Njemačkom pjevačkom društvu" te u hrvatskom pjevačkom društvu "Hrvatska omladina" u Srijemskoj Mitrovici. Pjevačko društvo "Nada" sudjelovalo je proljeća 1936. na proslavama stogodišnjice hrvatske himne u Golubincima i Slankamenu.